tomron87/hebrew-wikipedia-sentences-corpus huggingface dataset:
בתחילה הם מסתירים את מערכת היחסים מהלהקה ומאמא של ליין.
אולם, אמא של ליין מוצאת בדייב איש אחראי והוגן.
היא מקבלת אותו והשניים יוצאים ביחד לנשף הסיום של ליין.
הוא עוזב את הלהקה כדי להתחיל ללמוד באוניברסיטת קליפורניה.
לאורך העונה הרביעית ליין טוענת שהם עדיין בקשר, אולם דמותו לא נראית יותר אחרי העונה השלישית.
זאק ואן-גרביג (טוד לואו): בן זוגה ובעלה של ליין.
מנגן על גיטרה חשמלית בלהקה עם ליין.
לאחר שדייב עוזב ללמוד באוניברסיטת קליפורניה, זאק וליין מתחילים להתקרב.
הוא מתחתן עם ליין ולשניים נולדים תאומים בסוף עונה 7. מוזכר שאביו נטש אותו בזמן שהיה בן עשר.
לוגן הנטסברגר (מאט זוקרי): בן זוגה של רורי בזמן האוניברסיטה, אותו הכירה בדרך לא שגרתית.
תלמיד ב"ייל" ובן למשפחה עשירה וידועה, שעשתה את הונה מהעיתונות הכתובה.
לוגן הוא החביב ביותר על אמילי וריצ'רד גילמור מכל חבריה של רורי.
הוא גם מערכת היחסים הרצינית ביותר שיש לה לאורך כל הסדרה.
אביו של לוגן נוהג בו בקשיחות, ולאימו יש ציפיות גבוהות ממנו.
לאורך התיכון נאמר שהוא סולק ממספר בתי ספר בגלל תעלולים שהוא ביצע.
לוגן בעל ידע מודרני, אוהב לקרוא ולשוחח עם רורי.
אולם, לא נראה שיש לו עניין בתחום העיתונות, עובדה שמורידה מערכו בעיני הוריו.
הוא אוהב לחגוג, לשתות, לטייל ולבצע פעילות אתגרית.
כל אלו מתאפשרים לו בזכות כספי הוריו.
אמילי גילמור (קלי בישופ) (עונה 1–8): אשתו של ריצ'רד, אמה של לורליי, אשר מנהלת יחסים מורכבים עם בתה בשל היותה מרדנית וגם בשל הריונה של לורליי בגיל 16. פעילה חברתית באגודת "בנות המהפכה האמריקנית".
בעונה הרביעית היא מגלה מכתב מאמו של ריצ'רד, שמטרתו הייתה לגרום לריצ'רד לעזוב את אמילי יום לפני חתונתם, דבר זה גורם לפרידה בין השנים אך הם חוזרים ומתחתנים בשנית.
ריצ'רד גילמור (אדוארד הרמן) (עונה 1–7): בעלה של אמילי, אביה של לורליי.
עיסוקו הוא סוכן ביטוח, וגם לו מערכת יחסים מורכבת עם בתו היחידה, שאכזבה אותו בכך שלא הלכה מעולם לקולג' שיעד לה וברחה לגדל את בתה הרחק ממנו.
לריצ'רד ולרורי מערכת יחסים קרובה מאוד, עובדה שהיא מנצלת כדי להפיג מתחים ומריבות בזמן ארוחות שישי מול אמילי ולורליי.
בעונה השביעית הוא עוזב את עבודתו כסוכן ביטוח ומתחיל ללמד כלכלה ב'ייל'.
לורליי "טריקס" גילמור (מריון רוס): אימו של ריצ'רד.
לאורך העונות נראה שהיחסים בין טריקס לאמילי אינם טובים.
טריקס אוהבת לרדות באמילי, לצחוק עליה ולהוציא אותה מהכלים.
לאחר מותה מגלה אמילי שהיא התכוונה לשלוח מכתב לריצ'רד יום לפני חתונתם ולחבל בנישואיהם.
לדעתה של טריקס, אמילי מגיעה ממעמד נמוך יותר (מפני שיש למשפחתה של אמילי יש פחות כסף משיש לריצ'רד, בנה).
כריסטופר היידן (דייוויד שטוקליף): אביה של רורי, חבר הנעורים של לורליי.
במהלך הסדרה כריסטופר מופיע ועוזב בפתאומיות לעיתים קרובות, ומערכת יחסים שלו עם לורליי נעה בין נתק מוחלט לרומן בין השניים.
באחת התקופות בהן הם קרובים מחליטים השניים להינשא אך לאחר זמן קצר נפרדים אחרי שהם מבינים שהם לא צריכים להיות ביחד.
ג'ס מריאנו (מיילו ונטימיליה) : אחיינו של לוק דיינס.
נער קצת פרוע אבל אינטלגטי וחובב קריאה.
מגיע לסדרה בעקבות מריבה עם אמו, ליז דיינס.
הוא ורורי מתקרבים במהלך העונה השנייה ובסופה הוא מצליח להפריד בינה לבן זוגה, דין פורסטר.
דין פורסטר (ג'ארד פדלקי): בן זוגה הראשון של רורי.
מערכת היחסים ביניהם ארוכה ומלאה בקשיים, בעיקר עקב קנאתו הרבה של דין לרורי.
קירק גילסון (שון גאן) (עונה 1–8): תושב בעיירה.
הדמות הצבעונית ביותר בסטארז הולו.
עובד בעשרות עבודות שונות בעיירה, החל מדוור, מתווך ומשמש תפקיד במועצת העיירה, דרך קריין במשחקי הוקי ומוכר בחנות למוצרי קוסמטיקה, וכלה במכירת חולצות עליהן כתובים בשנינה עניינים בוערים מסדר היום של העיירה סטארס הולו.
בעונה הרביעית הוא פוגש בלולו, השניים מתחילים לצאת ונראים ביחד עד סוף הסדרה.
לא פעם הוא מוצא את עצמו עירום על גג ביתו בבוקר, אחרי שהלך מתוך שינה.
בנוסף לעבודותיו, קירק הוא גם תסריטאי אשר יצר את הסרט "הסרט של קירק", ובעקבות הצלחתו, הוציא גם את "הסרט של קירק 2".
ג'קסון בלוויל (ג'קסון דאגלס): בעלה של סוקי וידיד של לורליי.
הוא וסוקי הכירו במלון שבו סוקי ולורליי עובדות.
הוא מכר להן ירקות ופירות למטבח של המלון.
ירקן במקצועו, עושה הכלאה לירקות בגינה הפרטית שלו ומוכר לאנשי העיירה.
מגונן מאוד על אשתו, ולא פעם רדף בצעקות אחרי אנשי העיירה לאחר שלא דיברו יפה אליה.
מעריץ את הלהקה קרידנס קלירווטר רבייבל.
טיילור דוסי (מייקל וינטרס): דמות מפתח ציורית ומצחיקה בעיירה.
בירוקרט קפדן ודקדקן שמקפיד על קוצו של יוד.
ברשותו סופרמרקט וחנות גלידה המכונה "Soda Shoppe", דרכה הוא מפקח על מה שקורה בעיירתו.
לאורך כל הסדרה לא נראית לצידו בת זוג, והוא אף פעם לא יצא לדייט.
גב' קים (אמילי קורדו): אמא של ליין.
אישה קשה, עקשנית ומאוד שמרנית ומסורתית.
מאמינה שעל ליין להתראות רק עם קוריאנים, ואינה מעודדת את אהבתה למוזיקה.
בעונה השלישית היא מקבלת את החבר של ליין, דייב.
בעונה הרביעית היא מגרשת את ליין מהבית, אבל מודה שהיא מתגעגעת לבת שלה.
בתחילת הסדרה היא מבקרת את החינוך של לורליי, אבל עם הזמן היא מקשיבה לה ומתייעצת איתה בנוגע לליין.
גברת קים גם היא הייתה מרדנית בצעירותה: אמא שלה הייתה בודהיסטית ואילו גברת קים החליטה שהיא תאמין בדת הנוצרית.
למרות מזג הרוח הקשה שלה, גברת קים מקבלת את היריונה של ליין ואת התאומים שנולדים לה מזאק.
מר קים מוזכר מספר פעמים במהלך הסדרה, אך לא נראה מעולם, גם לא בחתונתה של ליין.
לכל אורך שבע העונות של הסדרה לא מוזכר שמה הפרטי.
טריסטן דרגיי (צ'אד מייקל מאריי): מופיע בעונה הראשונה ומעט בשנייה.
בן עשירים מפונק ועקשן הלומד ביחד עם רורי בבה"ס היוקרתי, צ'ילטון, ומנסה לכבוש את ליבה.
הוא ורורי מתנשקים אחרי שהיא נפרדת מדין במסיבה.
הוא מסולק מבית הספר בעונה השנייה באשמה לגניבה.
שיר הנושא של הסדרה הוא גרסה מחודשת לשיר "Where You Lead" של קרול קינג משנת 1971. עבור "בנות גילמור", קינג הקליטה את השיר מחדש כדואט עם בתה, לואיז גופין.
קינג הביעה שמחה על כך שהשיר קיבל משמעות עמוקה יותר – אהבה בין אם לבת.
מעבר לתרומתה המוזיקלית, קינג גם הופיעה במספר פרקים בסדרה בתור 'סופי', בעלת חנות המוזיקה בעיירה.
בנות הייתה תוכנית טלוויזיה יומית אקטואלית בפורמט פאנל שיחתי, ששודרה מ-5 בפברואר 2006 ועד 2007 בערוץ הוט 3 של חברת הטלוויזיה בכבלים HOT.
בתוכנית מנהלות המנחות, נשים מוכרות מתחומי הבידור, התרבות והתקשורת הישראליים, שיחה מתמשכת על ענייני השעה - אקטואליה, תרבות, בידור, סגנון חיים ויחסים - מנקודות מבט שונות.
במהלך התוכנית היו פינות שונות, ומדי יום רביעי התארחה בה דמות מוכרת.
בין אורחות התוכנית היו איריס קול, נורית גפן, גלית גיאת, גילה אלמגור, אורלי וילנאי פדרבוש, יעל דן, אסתי זקהיים ודפנה רכטר.
התוכנית קיבלה חסות מסחרית מחברת מוצרי הצריכה השוטפים "פרוקטר אנד גמבל", ומחברת האופנה " קרייזי ליין".
רבקה מיכאלי: שדרנית רדיו, קומיקאית ומנחת טלוויזיה, משתתפת "ניקוי ראש" לשעבר
גלי עטרי: זמרת פופ ושחקנית (עונה ראשונה)
דורין אטיאס: אשת אופנה ומלבישה.
מנחת פינת האופנה בתוכנית "ערב טוב עם גיא פינס" (עונה ראשונה)
דנה ברגר: זמרת רוק ושחקנית (עונה ראשונה)
דנה ספקטור: עיתונאית "ידיעות אחרונות" ומנחת טלוויזיה
מיכל אנסקי: עיתונאית ואסטרונומיה (עונה ראשונה)
מירי נבו: שדרנית טלוויזיה ורדיו, מנחה וזמרת
ענת גורן: מגישה ומנחה בחדשות ערוץ 10 (עונה שנייה)
עדן הראל: שחקנית, מנחה ב-MTV לשעבר (עונה שנייה)
אנה ארונוב: רקדנית ומשתתפת "רוקדים עם כוכבים" (עונה שנייה)
עינת שרוף: מנחת ערבי שירה בציבור (עונה שנייה)
נועה רוטמן: עורכת-דין, המוכרת כנכדתו של יצחק רבין (עונה שנייה)
מרב בטיטו: עיתונאית "מעריב" (עונה שנייה)
בנות הפאוור פאף היא סדרת אנימציה בת 78 פרקים ששודרה בטלוויזיה בין השנים 1998–2005 ונחשבת לאחת הסדרות הפופולריות ברשת "Cartoon Network".
בישראל שודרה הסדרה בערוץ Cartoon Network בחברות יס והוט בין השנים 2000 עד 2005, אולם בשנת 2005 הופסקו שידורי ערוץ Cartoon Network בהוט בשל בעיות בהסדרים הכספיים, וכיום הוא אינו משודר בארץ.
בנוסף הופקה גרסה מדובבת לעברית של הסדרה בערוץ הילדים, ששודרה בין השנים 2002 עד 2005, ומאוחר יותר שודרה גרסה מתורגמת לעברית של הסדרה בערוץ הילדים בשעות הערב כחלק מרצועת "טלמאניה".
כל 13 הפרקים של העונה הראשונה שוחררו במארז DVD על ידי חברת "קלסיקלטת" בדיבוב העברי בשנת 2011 על גבי שני דיסקים, ובכל אחד מהם 4 פרקים2 דיסקים כפול 4 פרקים בדיסק שווה 8 פרקים ולא 13.
בשנת 2015, גרסת הדיבוב העברי של ערוץ הילדים עלתה ב-HOT VOD Young וסלקום TV מעונות 1 עד 2.
מ-4 באפריל 2016 ועד 18 בספטמבר 2017 שודרה סדרת ריבוט באותו השם, "בנות הפאוור פאף".
עונה 1 עלו לשירות הסטרימינג "HBO Max" עם השקתו בישראל ב-13 בינואר 2026 (כרגע היא לא זמינה לא עם כתוביות ולא עם דיבוב לעברית).
בנות הפאוור פאף נוצרו כתוצאה מניסוי כושל של פרופסור יוטוניום שניסה לייצר את "הבת הקטנה והמושלמת" מסוכר, פלפל ו"כל דבר נחמד" בפרפרזה על שיר הילדים האנגלי "" .
במהלך הניסוי הוסף בטעות מרכיב נוסף לתבשיל, "כימיקל X", שגרם לפיצוץ ויצר שלוש בנות עם כוחות על-טבעיים.
מאותו פיצוץ קיבל קוף המחמד של הפרופסור, מוג'ו ג'וג'ו, את האינטליגנציה האנושית ומאפיינים אנושיים נוספים.
היות שהפרופסור הפנה את כל תשומת לבו כלפי הבנות, נשבע הקוף לנקום בהם.
עלילות הפרקים עוסקות במלחמה של הבנות בעולם הפשע ובמפלצות הפוקדות את העיר טאונסוויל.
הבנות מקבלות דיווח ב"קו החם" שבביתן ישירות מראש העיר.
בלוסום (Blossom): מנהיגת החבורה והמחושבת מבין הבנות.
מתאפיינת באחריות, שקדנות, חוכמה ורצון טוב.
שני הכוחות המיוחדים שלה הם נשיפת קרח ונשיפת אש.
הצבע המאפיין אותה הוא ורוד ושיערה ג'ינג'י האסוף לקוקו בגומייה מעוטרת בלב ובעלת סרט על השיער.
באחד הפרקים הוזכר שכתבה אנציקלופדיה בעלת מספר כרכים בשם "אני חכמה כמו אנציקלופדיה".
בפרק אחר חטאה בפשע כשגנבה מערכת אלות גולף בתור מתנה ליוטוניום לכבוד יום האב.
כוחה נובע מ"כל דבר נחמד".
באבל (Bubbles — באבלס): הרגישה מבין הבנות.
כוחה המיוחד הוא יכולת דיבור בכל השפות, אנושיות וחייתיות.
היא צמחונית והתחביב העיקרי שלה הוא ציור.
בעלת בובת תמנון סגולה בשם אוקטי.
הצבע המאפיין אותה הוא תכלת.
יכולה להשמיד את אויביה בעזרת צעקותיה החזקות.
למשך זמן-מה הרכיבה משקפיים לאחר שראייתה נחלשה.
עדשות המשקפיים הוסיפו עוצמה לקרני הלייזר ששלחה.
באחד הפרקים הפכה לקשוחה מאוד ובפרק אחר הייתה בטוחה, עקב מכה בראשה, שהיא מוג'ו ג'וג'ו.
הצבע המאפיין אותה הוא כחול ושיערה בלונדיני האסוף לזוג קוקיות.
מתאמנת ללא הפסקה באמנות הלחימה שלה.
לא תהסס לטוס ישירות לקרב ולהילחם בכל אויב.
כוחה המיוחד הוא לירות קרני גלי קול מהעיניים.
הצבע המאפיין אותה הוא ירוק.
בעלת תסרוקת קארה קצרה בצבע שחור.
הייתה בטוחה כי היותה לוחמת מוצלחת תלויה בשמיכה ירוקה.
בסרט היא נתנה לאחיותיה רעיון איך להביס את הקופים הרבים שגרמו נזק בטאונסוויל - להשתמש בכוחותיהן נגדם.
פרופסור יוטוניום (Professor Utonium): היוצר של הבנות, מדען במקצועו.
מהווה עבורן אב לכל דבר.
למעשה היה בכוונתו ליצור ילדות רגילות.
לחם לצד הבנות למשך זמן מה בתור "סופר פרופסור".
בפרקים הראשונים עישן מקטרת ובהמשך הפסיק מסיבה לא ידועה.
באחד הפרקים הסתבר שיש לו אח גדול שבא לביקור, והבנות שבאו לאסוף אותו מתחנת הרכבת התבלבלו בינו לבין ביג פוט פראי שנראה כמוהו, בזמן שהוא נשאר בתחנה.
ראש העיר (Mayor): ראש עיריית טאונסוויל.
אינו מוכן לתת בשום אופן למישהו מלבדו לחבוש את כובעו.
אינו חזק במיוחד, אם כי הצליח לנצח את פאזי בקרב היאבקות.
באחד הפרקים, לאחר הערה מהמנקה שלו, השתגע ראש העיר והוא, עם גברת בלום, פגע בתושבי העיר עם מכשיר אגרוף מהכדור הפורח שלו, כשהוא חשב שהוא עושה צדק בעיר.
משמש גם כשמרטפן הקבוע של הבנות, למרות שבאחד הפרקים החליט לבקש ממפקד המשטרה שישלח איזה פושע במקומו, והוא שלח את מוג'ו ג'וג'ו.
התגלה שהיא, גברת בלום ויוטוניום למדו יחד בעברם.
באחד הפרקים הבנות שידכו בינה לבין יוטוניום, הדבר גרר להזנחה של הדברים האחרים שלהם ושימוש בקו החם לשיחות פרטיות (שרק ראש העיר האזין להן).
באותו פרק התגלה שהיא מגדלת חתול.
Sara Bellum): העוזרת של ראש העיר.
ראשה נראה רק מאחור ואם הוא נראה מלפנים, פניה תמיד מוסתרות על ידי חפץ כלשהו כך שהן לעולם לא מוצגות.
שמה באנגלית הוא משחק מילים על המילה Cerebellum (סרבלום/צרבלום), חלק במוח המכונה המוח הקטן.
הכלב המדבר (Talking Dog): כלב לבן מדבר.
מתרוצץ לו ברחובות טאונסוויל ולפעמים נמצא בסכנה.
באחד הפרקים הבנות אימצו אותו ככלבן, אך הדבר לא נראה יותר בפרקים שלאחר מכן.
בפרק אחר מתגלה שהוא יודע לנהוג.
מוג'ו ג'וג'ו (Mojo Jojo): שימפנזה בעל מוח ענק, בו זכה בעקבות הפיצוץ בו נוצרו הבנות.
במקור היה קוף מעבדה בשם ג'וג'ו של פרופסור יוטוניום, נהג להשתולל ולגרום נזק רב במעבדה.
הוא האויב המושבע של הבנות.
לפי הסרט, הוא הציל את הבנות מ"כנופיית נמק", וכן הן עזרו לו להקים את הבסיס שלו על פסגת הר הגעש הפעיל שקיים בטאונסוויל.
פאזי לומפקינס (Fuzzy Lumpkins): מפלץ הילבילי ורוד עם מחושים שחי ביער ליד טאונסוויל ואוהב לנגן בבנג'ו, שהוא אף נתן לו שם - "ג'ו".
הוא מתעב חברת אדם ושונא שאנשים נמצאים על אדמתו או נוגעים ברכושו.
באחד הפרקים לאחר שיוטוניום החליט לחקור אודותיו, התגלה שהוא חי בקהילה גדולה.
בסרט מופיע כשהוא שודד חנות בתחילתו.
הוא (Him): שד בעל כוחות על טבעיים שגורם לכאוס בטאוונסוויל.
הוא תמיד רגוע ותמים ובעל צד נשי בולט וקולו גבוה, אבל כשהוא מתעמת עם הבנות הוא חושף את הצד האפל שלו.
לפי הסדרה נראה ש"הוא" הוא למעשה השטן.
באחד הפרקים התערב עם יוטוניום על ארוחה חינם במסעדה שהוא הקים, אם הבנות תפתורנה את חידותיו.
הנסיכה כסף רב (Princess Morbucks): ילדה עשירה ומפונקת מהגן של הבנות.
היא מקנאת בבנות בגלל הכוחות שלהן ומנסה כל מיני תחבולות, באמצעות כספו של אביה, כדי לזכות בכוחות ולהצטרף לבנות הפאוור פאף.
אביה של הנסיכה לעולם אינו מראה את פניו, ואינו משמיע את קולו.
באחד הפרקים קנתה את העיר בעזרת אביה, והכריזה על הפשע כדבר חוקי.
בפרק אחר ניסתה להתקבל כצלע הנשית של הרואודי ראף, אך התקבלה בבוז.
סדוסה (Sedusa): מעין מדוזה שמסוגלת, בעזרת ג'ל מיוחד, להשתמש בשיערה כמו בזרועות ציד.
מרבה להשתמש בתחפושות ולפתות גברים, וכמו כן, אף הייתה באופן זמני בת-זוגו של הפרופסור כאשר הבנות לא זיהו אותה.
בגרסה המתורגמת לעברית ששודרה בארץ היא נקראה "הפתיינית".
בני האמבה (Amoeba Boys): שלושה מאפיונרים אמבות שמנסים לבצע פשעים ללא הצלחה רבה.
פעם אחת גרמו למגפה קשה בה נדבקו כל תושבי טאונסוויל.
שמותיהם הם הבוסמן מנהיג החבורה, סלים וג'וניור.
בפרק אחר, נפל לידיהם תרשים של מוג'ו ג'וג'ו לבניית מכונת הרס חדשה שנועדה לחסל את הפאוור פאף, הבנות סייעו להם לבנותה, בתור משחק "חפש את המטמון", מתוך מחשבה שזו המכונה שלהם.
רואודי ראף בויז (Rowdyruff Boys, תורגמו ל"הבנים הקשוחונים"): הבנים בסדרה הם בריק, בומר ובוטץ' (Brick, Boomer and Butch).
הגרסה הזכרית של הבנות, נוצרו על ידי מוג'ו ג'וג'ו כדי להשמיד את הבנות.
בניגוד לבנות הם עשויים משיערות, שבלולים וזנבות כלבלבים בתוספת תכולת האסלה בבית הכלא בו היה מוג'ו ג'וג'ו באותו זמן.
הבנות אינן מסוגלות לנצח אותם בהתחלה, אך לבסוף מביסות אותם באמצעות נשיקה (אם כי באטרקאפ לא נהנתה מכך).
בשלב מאוחר יותר הוא יוצר אותם מחדש בגרסה חזקה יותר ועמידה לנשיקות.
גם אז הבנות הביסו אותם על ידי כך שהן פגעו להם בגבריות.
באחד הפרקים מוג'ו והוא רבו ביניהם לגבי מי האב הראוי ביותר לבנים.
כנופיית נמק (Gangreen Gang): כנופיית עבריינים צעירים ירוקי עור בעלי נטייה לבריונות.
שם הכנופיה הוא משחק על המילה האנגלית gangrene (נמק) כאשר המילה gangreen היא איחוי של המילים gang (כנופיה) ו-green (ירוק).
לאחר שהוסברה להם בחומרה חשיבותו של חינוך הצטרפו כתלמידים חדשים בגן הילדים של מיס קיין, אולם בתור נבלים הם עשו שם דברים רעים.
באחד הפרקים הם קיבלו כוחות על לאחר שהם שתו משקה ברד בתוספת המתקפה של הבנות שזרז את ההליך הכימי של המשקאות, הם שבו לעצמם לאחר שהם היו בשירותים.
בפרק אחר סדוסה פיתתה אותם, לאחר האירועים שבהם התחזתה לגברת בלום ופיתתה את ראש העיר, לעבוד בשבילה ובהמשך הם הבינו שנוצלו ועזרו לבנות.
בפרק אחר, הוצג שגרבר יכול לחקות בצורה מושלמת אנשים (דבר שהם השתמשו בו על מנת לעבוד על אנשים בטלפון).
המספר - דמות שרק נשמעת קולה שהיא עושה את ההקדמה ואת הסוף בעיקר.
באחד הפרקים מוג'ו ג'וג'ו חוטף אותו ואחרי שהשתלט על הסדרה היה יכול לגרום לפאוור פאף לעשות דברים כרצונו, כגון: לבעוט בישבנם של יוטוניום ושל ראש העיר, דבר שבזכותו מצא את בובת המלפפון שלו שנפלה אל מתחת לשולחנו.
באני - בת פאוור פאף מגושמת שנוצרה על ידי בנות הפאוור פאף עצמן.
לא הייתה מוצלחת במיוחד אבל הצילה את הבנות כאשר כל הפושעים בעיר הכו אותן.
לא החזיקה מעמד זמן רב ובסופו של דבר התפוצצה ומתה.
מיטש מיטשלסון - ילד אכזרי וחסר לב שהתעקש לשמור על האוגרת טוויגי למרות רשעותו.
בסופו של דבר טוויגי רדפה אחריו בגלגל שלה לאחר שגדלה לפתע ללא כוונה.
הארולד סמית - איש העובד במפעל לייצור צנצנות חרדל והוא ומשפחתו שכנים של בנות הפאוור פאף ויוטוניום.
הוא הפך לפושע, לאחר שפיתח איזו אובססיה מסוימת נגד הבנות, לאחר שנעצר ושוחרר גילה שבני משפחתו החליטו לנקום בבנות וביוטוניום על מעצרו, לאחר שהוא איים על יוטוניום באקדח שפיתח בעצמו, בארוחה שהכינה אשתו שנהרסה.
רובין - בת השכנים החדשה שעברה להתגורר בביתם הקודם של משפחת סמית.
הבנות ניסו לבלות איתה, אך הדבר לא התאפשר, עקב תפקידן.
נסיכה ניסתה לנצלה בעקבות המצב, ובכך להיות בת הפאוור פאף החדשה.
אלמר - ילד בכיתתן של הבנות שאוכל דבק.
דבר שהוא היה מושא לעג מצד ילדי הכיתה, ובייחוד מבאטרקאפ שנסחפה באופן מוגזם, ונדרשה להתנצל לפניו.
בהמשך, בלע דבק שהיה נגוע בקרינה רדיואקטיבית והפך למפלצת דבק.
העלוקה - פושע נמוך קומה שמשתמש בשיניו על מנת לשאוב מידע מקורבנותיו.
המפלצות - המפלצות חיות על אי סמוך לטאונסוויל.
בכל פרק מגיעה מפלצת על מנת להרוס את העיר.
הדבר הזה מסתבר הוא כחלק ממבחן האומץ שהן עורכות, כאשר אותה מפלצת שורדת מפגש עם הבנות, היא עוברת את המבחן והופכת לגיבורה.
באחד הפרקים איש עסקים קנה את האי והמפלצות היו צריכות להסתדר עם תושבי העיר.
דינמו - רובוט לחימה שבנה יוטוניום לבנות על מנת שהן תוכלנה להילחם במידה שווה במפלצות.
אחרי שהרס חצי מהעיר בקרב, יוטוניום שמר אותו במעבדתו.
בפרק אחר שבו מופיע, מישהו פרץ למעבדה ולקח אותו, הבנות חשבו שזה אחד מאויביהן, אך התברר שזה היה ראש העיר שפרץ למקום בטעות.
בולט - סנאית מעופפת פצועה, שבאבלס החייתה אותה באמצעות כימיקל X והעניקה לה כוחות.
אחרי שעבדה איתן, היא שבה ליער והפכה להיות המגנה שם.
בפרק אחר באבלס בקשה את עזרתה, לאחר שהיא נעקצה בגרונה מדבורה שהיא בלעה בטעות ולא יכלה לדבר בגלל זה, על מנת להבין שחבורת סנאים תוקפת את טאונסוויל בגלל שפסלו החדש של ראש העיר הוקם על מחבוא האגוזים שלהם.
ברני ברנשטין - במאי שרצה לעשות סרט על בנות הפאוור פאף, עד שהתגלה על ידי יוטוניום והמספר, שהוא למעשה נוכל שתכנן שוד במסווה של סרט.
מייג'ור גלורי - גיבור על שמופיע בפאוור פאף ובסדרה "המעבדה של דקסטר" (מה שמרמז שהם חיים באותו יקום) שמנהל ליגה של גיבורי על שפועלת בכל העולם.
הבנות רצו להיות חלק מהליגה, אך לבסוף הם נדחו על ידם, בגלל הערות שוביניסטיות, עקב שכל הליגה מורכבת בגיבורי על ממין זכר.
הדמות עצמה היא פרודיה על קפטן אמריקה.
והוא מופיע בסדרה משלו שבה הוא חולק דירה עם קראנק (פרודיה על האלק) וווהלן, אל נורדי המופיע כנגן גיטרה חשמלית (משחק מילים למילה Axe, שפירושה היא גם גרזן בעברית וגם גיטרה חשמלית), שהוא פרודיה על תור.
בגרסה המתורגמת לעברית של "המעבדה של דקסטר" נקרא "אביר התהילה".
לאקי קפטן ראביט קינג - דמות מדגני בוקר שהוא פרודיה על הארנב מדגני הבוקר טריקס וקפטן קראנץ'.גנב אחד שהיהלום שאותו גנב נפל לקופסת דגני הבוקר של הבנות, נאלץ להתחזות לדמות.
וכשהוא רצה את הקופסה, הבנות הדפו אותו מתוך מחשבה שהוא רוצה את הדגנים, תוך כדי שבלוסום ציטטה את המשפט שהילד אומר בפרסומת "דגני לאקי קפטן ראביט קינג מיועדים לילדים".
לארי בארקס - אספן שאוסף כל דבר שקשור לפאוור פאף.
חטף את הבנות כשגילה שהן הדבר שהיה חסר לאוסף שלו כדי שיהיה מושלם.
הוא הודף על ידי תושבי טאונסוויל עצמם שהרסו את הערך של האוסף שלו (הערך הכספי של המוצר שווה הרבה שהוא בתוך האריזה).
שליט הג'וקים - הנבל שהופיע בפרק השני של הסדרה.
נראה לכאורה שמדובר באיש עם מחושים, בעל יכולת לשלוט על ג'וקים, אך לבסוף התברר שמדובר בג'וק ששולט על רובוט.
הפושע הקדמוני - גנב קדמוני שהיה קפוא בגוש קרח ביחד עם הממותה שלו אשר הופשר בטעות והמשיך לגנוב גרעיני החמנייה - אמצעי התשלום בתקופתו, כולל גניבת גרעיני החמנייה של ראש העיר (לאחר שהוא החליט להיגמל מהמלפפונים החמוצים שלו).
הליצן קשת / מיסטר מיים - ליצן שבעקבות תאונה הפך לפנטומימאי, שהפך את כל טאונסוויל בכוחותיו לדוממת ונטולת צבעים, ולבסוף הבנות הביסוהו בשיר והחזירו אותו.
הופיע שנית בתור מיסטר מיים באחד הפרקים.
ובפרק אחר יוטוניום הביא אותו בין היתר על מנת להיפטר שהעוגות שהכין, כי לא אהב את הדיוקנאות של הבנות שהוא צייר על העוגות שלהן ליום הולדתן (דבר שגרם לאי הבנה אצל הבנות, שחשבו שהוא רוצה להיפטר מהן ולהחליפן בחדשות).
השקר - יצור שהיה ניזון משקרים.
הבנות הזינו אותו, מבלי ידיעתן, כששיקרו ליוטוניום על מעשיהן ואחרי שהן גילו את היצור ועל תאבונו לשקרים, הן גילו שגם יוטוניום לא היה כן איתן.
החתול - חתול בעל כוחות הפנוטיים.
שלכאורה היה שייך לפושע, לאחר שנעצר הבנות אימצו אותו, כי חשבו שהוא סתם חתול תמים.
בהמשך היפנט את יוטוניום וגרם לו לבנות מחדש את הקרן שגורמת לבני האדם להיות משרתם של החתולים.
הבוגימן - יצור מפלצתי שחי מתחת למיטה ותכנן לחסום את השמש, ולהעלות את חבריו היצורים המפלצתיים אל מעל פני הקרקע.
חוצני הברוקולי - חוצנים דמויי ברוקולי שכשפו את הברוקולי בטאונסוויל וגרמו למבוגרי העיר להיות מהופנטים בעקבות אכילתם.
נהדפו על ידי הבנות וילדי העיר, שלא אהבו ירקות לפני כן, על ידי כך שזה היה זרז שיגרום להם לאכול ירקות.
הננובוטים - חבורת ננובוטים חוצנית שהגיע לכדור הארץ במסווה של ענן גשם, וירדה לארץ בתוך טיפות.
הבנות לא יכלו להילחם עימם בגודלן הרגיל, אז יוטוניום כיווץ אותן.
השוטר מק'קובסקי - שוטר עצל שאינו מחבב את הפאוור פאף.
לאחר שנתפס נרדם בעת פעולה משטרתית, הוא פוטר והאשים את הבנות בפיטוריו.
לאחר מכן הוא תכנן לנקום בהן ונעצר על ידי חבריו לשעבר בתחנה, כשמעסיקו הבין שהוא לא יעבור על העניין בשתיקה.
קפטן רייט ולפטי - גיבורי על שפעלו בטאונסוויל לפני הבנות.
הבנות גייסו אותם שנית לאחר שכנופיית רעים שפעלה בעבר חזרה לפעילות, בעוד שהבנות האחרות רצו לכסח אותם ובלוסום חשבה שכדאי להניחם בגלל שהם נורא מבוגרים.
הדיבוב העברי בוים על ידי מאיה בר שלום, והופק על ידי עוזי פוקס ובתי בן יער באולפני נ.ל.ס.
מאיה בר שלום (בלוסום, מיס שרה בלום)
אורלי טרי (באבלס בפרק המחזמר)
עמי מנדלמן (פרופסור יוטוניום, המספר, אייס מפרק המחזמר)
ניר רון (מוג'ו ג'וג'ו, בוסמן)
יואב בר-לב (פאזי לומפקינס, בילי הגדול) הוחלף בהמשך על ידי עידו מוסרי
גיל קפטן (ארתורו, ג'וניור, מיטש מיטשלסון)
עוזי פוקס (הגמד מפרק המחזמר)
אורי הר-לב (פרופסור יוטוניום הצעיר)
בנוגע להנרי הוא סרט דרמה אמריקני משנת 1991, אותו ביים מייק ניקולס ובו כיכבו האריסון פורד ואנט בנינג.
הסרט מנסה להציג אכזריות וצביעות בחברה האמריקאית, ומנגידה אותו למשפחה הגרעינית התומכת, המוצגת כמקור כוח אמיתי.
הנרי הוא עורך דין מצליח, תועלתן וקריר, שחייו הבורגניים והנוחים משתנים בן לילה, כשהוא נורה בראשו במהלך שוד.
הנרי שרוי תחילה בתרדמת ועם התעוררותו מסתבר שהוא איבד את זיכרונו ועליו לשקם גם את יכולת הדיבור, ההליכה והכתיבה שלו.
הנרי מתחיל בתהליך ממושך של החלמה, שיקום והכרות מחודשת עם בני משפחתו אשר מלווה באי-ודאות לגבי עתידו ועתיד משפחתו.
הנרי נאלץ ללמוד מחדש את מיומנויות החיים הבסיסיות ולהכיר מחדש את סביבתו הקרובה וגם את עצמו.
את עצמו כפי שהוא כעת ואת עברו.
לאחר תהליך השיקום מתגלה הנרי לסביבתו ובעיקר למשפחתו כבעל אישיות שונה מזו שהייתה לו קודם.
"הנרי החדש" הוא אדם חם, רגיש, אוהב וישר.
למרות שהשכלתו והקריירה שהיו לו אבדו, הוא ומשפחתו מבינים כי השינוי היה לטובה.
חייו הקודמים נראים להם מלאכותיים וקרים והם חדלים "להתאבל" על "הנרי הישן".
בנוונוטו צ'ליני (באיטלקית: Benvenuto Cellini; ) היה צורף ופסל איטלקי, המפורסם בצורפים האמנים באיטליה בתקופת הרנסאנס.
בנעוריו למד את מלאכת הצורפות בעיר הולדתו פירנצה, אך גורש מן העיר לאחר שהשתתף בדו-קרב.
באוטוביוגרפיה שלו הוא מספר את קורות חייו.
לאחר שהאפיפיור קלמנס השביעי לקח אותו תחת חסותו, התפרסם צ'ליני כגדול הצורפים בדורו.
בשנת 1537 הוזמן לחצרו של פרנסואה הראשון, מלך צרפת, ויצר למענו מלחייה גדולה, מקושטת בקישוטים רבים.
את פסל הארד המפורסם שלו, "בת הים מפונטנבלו", השמור כיום במוזיאון הלובר, הכין בביקורו השני בצרפת.
יצירתו החשובה ביותר כפסל היא מצבת הארד "פרסיאוס עם ראש המדוזה" שבפירנצה.
יצירותיו מצטיינות בקישוטיהן המרובים וברוב הפרטים.
המלחין הקטור ברליוז חיבר אופרה על פי זיכרונותיו.
צ'ליני היה ביסקסואל והואשם בפשעים של מעשי סדום פעם אחת עם אישה, ולפחות שלוש פעמים עם גברים.
לחברת רולקס יש קולקציית שעוני יד על שמו.
בנות המזל , סדרת טלוויזיה אמריקנית שהופקה במקור עבור NBC האמריקאי במשך עונה אחת בין השנים 1987–1988. בישראל הסדרה שודרה בשעות אחר הצהריים במסגרת הרצועה היומית "רואים 6/6" ששודרה בטלוויזיה החינוכית בסוף שנות השמונים ותחילת שנות התשעים.
התוכנית הייתה הראשונה בהיסטוריה של הטלוויזיה ששילבה קטעים מוזיקליים בתוך העלילה.
מוזיקה משנות החמישים ושנות השישים הותאמה לעלילה.
ניק פולי, איש עסקים ומיליונר בעל סגנון חיים של פלייבוי, נאלץ לשדר דמות של איש המשפחה, ובעקבות כך הוא מאמץ קבוצה של שש ילדות יתומות אותן הוא מביא לגור איתו באחוזתו בבל אייר, קליפורניה.
לאחר שהרעיון שלו לא הניב את התוצאות להן קיווה, הוא מבין כי זה לא היה חשוב ומבקש מהילדות שיישארו לגור איתו לצמיתות.
העלילה בסדרה מתרחשת בשנת 1961 והתמקדה בחוסר המזל של הילדות ובבעיות בהן נתקלו הילדות בשנות השישים מריקודים, אהבה ראשונה, מציאת האמא הביולוגית, מקובלות חברתית ועד משבר הטילים בקובה.
מארוה (טישה קמפבל): ילדה אפרו-אמריקאית שננטשה על ידי דודה.
דאיין (ברידג'ט מישל): פלרטטנית בלונדינית אשר שמה לה למטרה כל בחור אותו היא מחבבת.
פאטי (ביאנקה דה גאר): ילדה בעלת מזג הפכפך, סוג של "טום בוי".
נינה (הת'ר מק'אדם): היא רק השתתפה בפרק הפיילוט.
רוז (קימיקו גלמן): נותרה לבדה לאחר שאימה התאבדה כאשר קפצה מול רכבת דוהרת.
מיקי (היידי זייגלר): הקטנה שבחבורה, היא תמיד מוגנת על ידי פאטי.
בֶּנוֶונטוֹ (באיטלקית: Benevento) היא עיר ורשות מקומית במחוז קמפניה באיטליה, כ-50 ק"מ צפונית-מזרחית לנאפולי.
בנוונטו ממוקמת בגובה של 130 מ' מעל גובה פני הים, במפגש הנחלים קלורה אירפינו וסבטו.
היא גם בירת פרובינציית בנוונטו ומושב הארכיבישוף האזורי מטעם הכנסייה הקתולית.
הרומאים הקימו עיירה בשם בנוונטום בשנת 268 לפנה"ס, על בסיס יישוב סאמניטי.
תושבי העיר עמדו מספר פעמים בראש מרידות אזוריות נגד האימפריה הרומית.
בשנת 114 הוקמה בה קשת טראיאנוס לציון השלמתה של ויה טראיאנה שיצאה מבנוונטום והוליכה לנמל ברונדיסיום שלחוף הים האדריאטי.
הקשת עומדת על תלה ומהווה מוקד עניין לתיירות בצד תיאטרון רומי שמור.
ב-26 בפברואר 1266 התרחש בעיר קרב בנוונטו בין שארל הראשון, מלך נאפולי וסיציליה המכונה גם שארל ד'אנז'ו, לבין כוחותיו של מנפרד, מלך סיציליה, שנהרג בקרב.
נפת בנוונטו (באיטלקית: Provincia di Benevento) היא נפה במחוז קמפניה שבאיטליה.
היא גובלת בנפת קמפובאסו במחוז מוליזה בצפון, בנפת פוג'יה במחוז פוליה במזרח, בנפת נאפולי ובנפת אבלינו במחוז קמפניה בדרום.
בעיר מתערבבות היסטוריה עתיקה ומודרנית: החל מהתיאטרון הרומי לכנסיית סנטה סופיה ועד לרוקה דיי רטורי.
אפשר לחלק את בנוונטו גאוגרפית לשלושה אזורים עיקריים:
אזור העיר בנוונטו, עם סן ג'ורג'יו דל סאניו עד פטרלצ'ינה.
אזור הגבול עם קסרטה: טלזה, דוגנטה, סנט אגאטה דיי גוטי, מונטסארשיו.
אזור הגבול עם אברוצו, לאציו ומוליזה: מטסי, קוסנו מוטרי, הרי מורקונה.
בנות בתיה (בשמה המלא - תנועת בנות בית יעקב בתיה) היא ארגון נוער לבנות חרדיות הפועלת בישראל מאז שנות השלושים, ומרכזה בירושלים.
נכון ל-2022 כמנכ"ל התנועה משמש הרב ישעיהו ליברמן, וכמנהל-פועל בנו הרב ישראל ליברמן.
בין ערכיה המוצהרים של התנועה: השקפת עולם יהודית; תגבור החינוך הערכי, בפרט באזורי מצוקה; שירות למען הקהילה; צמצום פערים חינוכיים וחברתיים; חינוך לדו-קיום; הגשמה אישית.
התנועה הוקמה על ידי הרב הלל ליברמן כמסגרת לחינוך משלים לבנות חרדיות הלומדות במערכת בתי הספר בית יעקב.
מאז שנת 2005 מפעילה התנועה מסגרת חינוכית לבנות בחופשת הקיץ (פרויקט "אתנחתא").
על פי פרסומי התנועה השתתפו בפרויקט רבבות חניכות.
התנועה נקראת על שם המורה בטי (בתיה) רוטשילד שהגיעה משווייץ לקראקא פולין בעקבות בקשתה של שרה שנירר.
בפולין פעלה התנועה במסגרת תנועת בנות אגודת ישראל.
בשנות הארבעים פרסמה התנועה עלון לחניכות בשם "הד בתיה", ממנו ראו אור קרוב לעשרים גיליונות, באופן לא סדיר.
בשנות החמישים התפרסם "הד בתיה" כמדור בשבועון "המודיע לילדים" של אגודת ישראל.
בעשורים הבאים התפרסם "הד בתיה" כעלון הדרכה למדריכות הארגון.
עליה לבתיה הוא אירוע שמתקיים מדי שנה ומיועד לבנות בית יעקב שלומדות בכיתות ד' וזוהי שנתם הראשונה בתנועות בתיה.
האירוע מתקיים בבניני האומה בירושלים.
אומדן תנועות הנוער שפרסם משרד החינוך בסוף 2005 הראה כי בתנועה פעלו 17,400 חניכות, מתוך כ-150,000 חניכים בכלל תנועות הנוער בישראל (11.6%).
בסוף שנת 2006 היוו חניכות התנועה כ-14.6% מכלל חניכי תנועות הנוער בישראל.
בשנים האחרונות התנועה היא הרביעית בגודלה בישראל (אחרי הצופים העבריים, הנוער העובד והלומד ובני עקיבא).
לפי פרסומי התנועה היו בה בשנת 2008 49,532 חניכות ו-1,862 מדריכות, הפועלות ב-217 סניפים ב-52 יישובים.
פעילות התנועה תוקצבה במשך השנים על ידי משרד החינוך.
בשנת 2002, למשל, קיבלה התנועה הקצבה של כ-1.16 מיליון ש"ח.
בשנת 2005 הגיעה תמיכת משרד החינוך לכ-5.1 מיליון ש"ח.
ב-2013 עצר משרד החינוך את התמיכה בתנועה בעקבות חשדות לדיווח כוזב אודות מספר הסניפים והיקף הפעילות.
התנועה נהנית מתמיכה במישור המוניציפלי.
נכון ל-2024 משרד החינוך המשיך את התמיכה.
בנות הים פיצ'י פיצ'י פיץ' (ביפנית: ぴちぴちピッチ [פיצ'י-פיצ'י-פיצ'י]; באנגלית: Mermaid Melody Pichi Pichi Pitch) היא סדרת מאנגה יפנית המופנית לנערות צעירות של פינק האנאמורי.
הסדרה עובדה לסדרת אנימה בת 91 פרקים ששודרה ברשת הטלוויזיה היפנית TV Asahi בשנים 2003-2006. סדרת האנימה שודרה בישראל בערוץ הילדים החל מ-11 במאי 2008. בסדרה שירים רבים, המשמשים לא רק כשירי פתיחה וסיום אלא גם כשירי קרב ושירים המזוהים עם הדמויות.
בארצות הברית, הסדרה הייתה צפויה לצאת, אך בגלל שלא היה זמן לשדר אותה, הם דחו את פרק הבכורה ועם הזמן איבדו את הזכויות לתוכנית.
המדבבים העיקריים אשר השתתפו בדיבוב דמויות הסדרה בגרסה העברית:
לוצ'יה נאנאמי - ענת ארליך (עונה ראשונה), רויטל זלצמן (עונה שנייה)
האנון הושו - מיכל רשף
רינה טואין - טליה ברקאי (דיבור), דקלה הדר (שירה)
קוקו - הדר שחף מעיין
מימי - הדר שחף מעיין
מיקארו אמאג'י - דקלה הדר
ליידי באט - הילה מערבי
לוצ'יה נאנאמי (ענת ארליך \ רויטל זלצמן) - נסיכת בת הים של צפון האוקיינוס השקט ובעלת הפנינה הוורודה.
לוצ'יה היא אהובתו של קאיטו והגיבורה הראשית של הסדרה.
היא אופטימית ולא מוותרת על הדברים שחשובים לה, על האנשים הקרובים והיקרים לה ונשארת לצד קאיטו וחברותיה כדרך חיים.
האנון הושו (מיכל רשף) - נסיכת בת הים של דרום האוקיינוס האטלנטי ובעלת הפנינה הכחולה.
חברתה הקרובה ביותר של לוצ'יה ומדי פעם נותנת לה עצות לקשר שלה עם קאיטו.
בתחילת הסדרה האנון מאוהבת בטארו אך עם התקדמות הסדרה זכה נאגיסה באהבתה.
רינה טואין (טליה ברקאי) - נסיכת בת הים של צפון האוקיינוס האטלנטי ובעלת הפנינה הירוקה.
בהתחלה היא מנסה להוכיח שקאיטו הוא המדריך אך חוזרת בה.
רינה חזקה ואמיצה, אין לה בעיה להרביץ גם לבנים מעצבנים ובעונה השנייה נהיית החברה של מאסאהירו האמאסאקי.
קארן דונטה (עדי קוזלובסקי) - נסיכת בת הים של האוקיינוס האנטארקטי ובעלת הפנינה הסגולה.
תחילה מתנגדת להצטרף לחבורת בנות הים והאשימה את רינה בתפיסתה של נואל בידי המדריך ויוצאת לחפש אחר טירתו של גאיטו במטרה לשחרר את אחותה.
בהמשך מבינה שזו לא הייתה אשמת רינה וחוברת לצידן להילחם במדריך.
בשונה מאחותה היא תוקפנית יותר, בעונה השנייה נודע שהיא מאוהבת בבחור ששמו סובארו.
נואל דונטה (דיקלה הדר) - נסיכת בת הים של האוקיינוס הארקטי ובעלת הפנינה התכולה, אחותה התאומה של קארן.
נחטפה על ידי המדריך כשהייתה עם רינה, ולא רואים אותה, כמו את קוקו, עד לפרקים האחרונים של העונה הראשונה.
קוקו אומויושי (הדר שחף מעיין) - נסיכת בת הים של דרום האוקיינוס השקט ובעלת הפנינה הצהובה.
הייתה חברה קרובה מאוד של שרה.
קוקו נחטפה כחודשים ספורים לפני תחילת הסדרה והדמויות מגלות על חטיפתה רק בסוף העונה הראשונה.
שרה ויולט (שירלי לילו) - נסיכת בת הים של האוקיינוס ההודי ובעלת הפנינה הכתומה, הייתה אהובתו של טארו מיטצוקי עד שנפרד ממנה, ובחרה למות יחד עם המדריך בטירתו.
סיירה (לני כהן) - נסיכת האוקיינוס ההודי.
יורשתה של שרה כבעלת הפנינה הכתומה.
קאיטו דומוטו (גילן שחף) - גולש נלהב, אחיו של המדריך ואחד משליטי הפנטארסה.
קאיטו הוא אהובה של לוצ'יה.
אחרי שמיקל ניסה לגנוב ממנו מידע על בנות הים בהוואי - כדי להגן על המידע, קאיטו נועל את זכרונותיו.
בעונה השנייה, מאחר שאיבד את זכרונותיו מלוצ'יה, הוא נהיה החבר של מיקארו אמאגי, שמצאה אותו מוטל על החוף.
לאורך העונה הראשונה, מאוהב בבת הים שהצילה אותו מטביעה כשהיה קטן אך עם שהכיר את לוצ'יה בצורתה האנושית החל להיקרע באהבתו בין דמותה כבת הים לבין צורתה האנושית כשאינו מבין שהן אותה אחת.
לעיתים תוהה וחושב שאולי לוצ'יה שהוא מכיר היא בת הים, אך מבטל את המסקנה במחשבה שזה מגוחך.
בעונה השנייה, לאחר ששכח את לוצ'יה, נזכר בחלקים של חוויות שהיו לו מלוצ'יה, ובסוף, לאחר מאמצים רבים, מצליח להיזכר בה לגמרי.
במנגה קאיטו נזכר לאחר שלוצ'יה מנשקת אותו
נאגיסה גיטו (יהונתן מגון) - החבר של האנון מהעונה השנייה.
בהתחלה האנון מלגלגת עליו אבל אחר כך מתאהבת בו.
מצא את התווים שהאנון איבדה בשדה התעופה שהיו מתנה מטארו מיטצוקי.
מאסאהירו האמאזאקי - מתאגרף ורוכב אופנוע, החבר של רינה מהעונה השנייה.
בן למשפחה עשירה, פוגש אותה לראשונה כשהוא רואה אותה נכנסת לנהר, ו"מציל" אותה.
היפו (דן קיזלר) - הפינגווין השומר של לוצ'יה ואהובה של יורי, פיית הים הרעה.
השם המלא שלו הוא "היפוקמפוס", שומר המפתח והוא העוזר של אקווה רג'ינה.
בנוסף לפינגווין יש לו שתי צורות נוספות: הנער (שבה הופיע לראשונה בפרק שבו הוא מתאהב ביורי) וההיפוקמפוס (שבה הוא הופיע לראשונה אחרי שהוא מוצא את המפתח שלו).
ניקולה גדמה (עדי קוזלובסקי) - שומרת הראש ו"אחותה" הגדולה של לוצ'יה בעולם האנושי.
מאדאם טאקי (הילה מערבי) - מגדת עתידות ויוצרת הפנינים.
רוב הדמויות שגרות באכסניה מזלזלות בתחזיות שלה.
באחד הפרקים הוזכר שהיה לה רומן סודי משלה.
טארו מיטצוקי (גלעד קלטר) - המורה למוזיקה בבית הספר של האנון, רינה ולוצ'יה והאהבה הראשונה של האנון.
מושא אהבה לשעבר של שרה, נסיכת בת הים הכתומה.
אקווה רג'ינה (עדי קוזלובסקי) - אלת הים האגדית.
באיה לי - העוזרת של שרה.
מיקארו היא החצי השני של מיקל בסוף הסדרה הישויות שלהם נפרדות ומיקארו נולדת מחדש.
ליכט (ראיטו) אמאגי - אחיה הגדול של מיקארו.
גם הוא חלק משבט הפנטארסה.
גאיטו/המדריך (גילן שחף) - מנהיגן של המאהבות האפלות ושאר מפלצות הים צאצא של שבט הפנטארסה.
מאוהב בשרה ועושה הכל למענה.
הוא הנבל הראשי של העונה הראשונה ואחיו התאום של קאיטו.
צולל עם ארמונו, ומת, ביחד עם שרה.
יזור (ענבל לורי) - מנהיגת הפיות האפלות וכן הבוגרת מכולן.
בעלת היכולת ליצור דרקוני מים קטלניים.
אריל - השנייה בפיקוד של המאהבות האפלות.
מסוגלת ליצור אצות ים העשויות להיות קטלניות.
האישיות הראשונה היא רו, בחורה היפראקטיבית וטיפשה בעוד האישיות השנייה אריל היא מרושעת, אלימה ורצחנית.
מריה - המאהבת האפלה הקרובה ביותר למדריך, וכן האכזרית והקטלנית מכולן אך גם החכמה מכולן.
מסוגלת לשלוט ואפילו ליצור קרח ולהשתמש בו כנשק קטלני.
יורי - המאהבת האפלה הצעירה ביותר המסוגלת לשלוט בגלי קול שעשויים להשתלט על אנשים, להזיק לבנות הים, לשתק ועוד מספר השפעות מסוכנות.
בתחילה היוותה מטרד עבור שלוש המאהבות האחרות אך בהמשך הן התחילו לדאוג לה.
מאוחר יותר מתאהבת בהיפו בצורתו האנושית.
שישי ומימי - אחיות היופי השחור, האויבות של בנות הים.
בעונה הראשונה המדריך יצר אותן ונתן להן שיר אפל ומרושע (מה שהיה חדש משום שלאף אחת מהמאהבות האפלות לא היה נשק בצורת שיר), כי ראה שארבע המאהבות האפלות שלו אינן מצליחות לתפוס את נסיכות בנות הים.
בפרקים האחרונים אחיות היופי השחור בגדו בו כשגנבו את שתי הפנינים מחדרו של המדריך - הצהובה והתכולה.
לאחר שהמדריך גילה שהן בגדו בו, הוא החזיר אותן לצורתן המקורית (שני דגים שחיים בחשכת האוקיינוס).
בעונה השנייה מיקל מוצא אותן ומחזיר אותן עם שיר חדש ויותר מרושע ואפל מהקודם.
שירן של אחיות היופי השחור גורם לסבל בקרב בנות הים.
בעונה השנייה למימי יש תחביב של פצפוץ של ניילון בועות, וכמו כן לאחר מריבה בין השתיים, היא מתחברת עם בנות הים בצורתן האנושית (מבלי שהיא יודעת שזאת הזהות הסודית שלהן).
אחרי שהיא ושישי מגלות את זהותן הסודית, היא מחליטה שלא לפגוע בהן.
מיקל - עתיק חזק ומרושע.
הנבל הראשי של העונה השנייה, ושולט במיקארו.
גנב את נשמתה של סיירה.
בסוף העונה מתגלה שמיקל בכלל לא רע והוא לא רוצה לעשות את מעשיו, אך הוא הרגיש מחויב לעשות זאת בגלל פוקו ובגלל שהוחזר לחיים בעזרת קסם הפאנטארסה המרושע.
פוקו - שומר הראש של מיקל.
בסוף העונה השנייה מתגלה שהוא נשאר בעולם בגלל העתיקים שלא האמינו שבני האדם צריכים לשלוט בעולם.
בסוף העונה מודיעים לו העתיקים שהמשימה שלו הסתיימה והוא לא צריך להמשיך במעשיו.
"הבוס" - הבוס של מיקל, ומתגלה כאביהם של מיקארו וליכט.
בסוף הסדרה מקריב את עצמו כדי לעזור להביס את מיקל, וליכט סולח לו על טיפשותו כשהקריב את גופה של מיקארו.
מיקל הרוחני - אחד מהמשרתים המכונפים של מיקל.
בסוף העונה השנייה מגלה שהוא לא הוא.
רנפה/לנהואה - אחת המשרתות המכונפות של מיקל.
מסוגלת לשנות את צורתה לעשר גרסאות קטנות וחמודות של עצמה.
גם לה יש שיר שגורם לנסיכות בנות לרקוד ללא שליטה על גופן.
בעלת כנפי פרפר גדולות וכחולות.
מחשיבה את עצמה ל"אישה היפה ביותר בפמלייתו של מיקל".
ארארה - אחת המשרתות המכונפות של מיקל.
גם לה היה שיר חזק - כשהיא שרה, היא מבעירה את כל מה שמסביבה.
היא זמרת קול הפיצ'י הפיצ'י הכי פחות טובה, והכי פחות חכמה אבל בעלת הכוח החזק ביותר מבין הזמרות.
העטלפית - המשרת המכונף של מיקל.
למרות שמו ומראהו הנשי, ליידי באט הוא למעשה גבר קרוס דרסר.
בדומה למשרתות המכונפות האחרות של מיקל, גם לו יש שיר חזק שגורם לבנות הים להשתתק ולעמוד בלא יכולת לזוז ואף להירדם.
באוקיינוסים הגדולים קיימים שבע ממלכות ("שבעת הימים").
כל ממלכה מתאפיינת על פי צבע הפנינה בה מחזיקה נסיכת בת הים של הממלכה, בתוך הצדפה שלה.
כל פנינה נחשבת מקור כוח עבור נסיכות בנות הים, והיא מעניקה להן את היכולת לשיר ולשנות את חזותן.
לוצ'יה היא נסיכת בת הים של האוקיינוס השקט, ומתאפיינת בפנינה הורודה שלה, אותה איבדה בצעירותה כשהצילה ילד מטביעה.
הפנינה שלה הצילה את חייו, ומאז נשארה אצלו.
לאחר כמה שנים, לוצ'יה עולה ליבשה על מנת לחפש את הפנינה האבודה שלה ובתקווה רבה למצוא את הילד שהצילה בעבר.
קאיטו, הילד שטבע בתאונת הספינה - גם הוא מחפש את נסיכת בת הים שהצילה את חייו, והם נפגשים בעולם היבשתי, אך לא מזהים אחד את השנייה.
בזמן שלוצ'יה נמצאת בעולם היבשתי, ארגון רשע בהובלת 'המדריך' (גאיטו) ופיות הים הרעות שלו, מתעצם ומחריב את ממלכות שבעת הימים.
מטרתו של המדריך היא ללכוד את כל נסיכות בנות הים ולהשתמש בפנינים שלהן על מנת להשתלט על כל האוקיינוס.
קאיטו נתפס על ידי פיית מים רעה ולוצ'יה נחלצת לעזרתו.
היא מבחינה בפנינה שלה התלויה על צווארו של קאיטו ומבינה שהוא הילד שהצילה מטביעה בעבר.
לוצ'יה רוצה לספר לקאיטו שהיא בעלת הפנינה האמיתית והיא בת הים שהצילה אותו.
חרף הרצון שלה ליידע אותו היא יודעת שאסור לה, או שתהפוך לקצף הגלים.
בינתיים קאיטו נקרע בין אהבתו לבת הים שפגש לבין לוצ'יה בדמותה האנושית.
בעיצומו של החיזור בין לוצ'יה לקאיטו, מתרחשת עלילה באוקיינוס - לפני שנים רבות שבט רשע בשם "הפנטאראסה" הביא לכאוס בשבעת הימים וגרם למותה של אלת המים האגדית, אקווה רג'ינה, שניסתה להגן על הממלכות בכל מחיר.
האנון עלתה ליבשה לאחר שממלכתה בים נחרבה.
במהלך העונה היא מתאהבת במורה למוזיקה בבית הספר, מר מיטצוקי, והיא משוכנעת שיגיע היום בו יהפכו לזוג.
האשליה שלה מתנפצת לשמע סיפורו של מיטוצקי על בת הים שאהב.
רינה גם היא עלתה ליבשה לאחר שממלכתה נחרבה.
בפגישתה הראשונה עם קאיטו, היא נרתעת ממנו ושונאת אותו בשל היותו דומה למדריך.
כשהיא מבינה שקאיטו הוא לא המדריך בתחפושת אנושית, היא מתנצלת ומתחילה לחבב אותו.
במהלך העונה הרגישה רגשות לקאיטו, אבל למען לוצ'יה היא התגברה עליהם.
הזיכרון הכואב שלה מהים הוא ההקרבה של נואל, בת הים התכולה, שאיפשרה למדריך לתפוס אותה על מנת שרינה תוכל להציל את עצמה.
כשמר מיטצוקי נמצא במצוקה בגלל נקמתה של שרה, האנון עוזרת לשרה לסלוח לו על בגידתו ובכך מחזירה לשרה את צבע שיערה הכתום.
כשהבינה שאין סיכוי שטארו ישחרר מאהבתו לשרה, היא מוותרת עליו.המדריך גאיטו הוא צאצא מגזע הפנטאראסה, ובהווה מאיים על השלום והשקט בים - הוא מצליח להחריב שש ממלכות, את כולן חוץ מהממלכה של לוצ'יה.
בארמונו לכודות שתי נסיכות בנות ים - נואל עם הפנינה התכולה וקוקו עם הפנינה הצהובה.
האנון, נסיכת בת הים של הפנינה הכחולה, ברחה לעולם האנושי לאחר שממלכתה הוחרבה.
כך פועלת גם רינה, נסיכת הפנינה הירוקה.
לוצ'יה, האנון ורינה משובצות לאותה כיתת לימודים והן מתיידדות ונעשות שלישייה מאוחדת.
לאחר שגילו אחת בפני השנייה והשלישית את כוחותיהן, משימתן היא להתאחד עם שאר נסיכות בנות הים והפנינים שלהן, על מנת להשיב לחיים את אלת הים האגדית, אקווה רג'ינה, שתסייע להן במלחמתן במדריך ובפיות שלו.
באותו ערב לוצ'יה הצילה את קאיטו מטביעה הוריו המוזיקאים היו על הספינה וטבעו.
קאיטו נשאר יתום וזיכרונותיו מההורים שלו מוזכרים בהקשר לאביו שלימד אותו לגלוש בים וניגן בפסנתר.
במהלך העלילה דודתו של קאיטו מגיעה לביקור ומוסרת לו מכתב מהוריו לפיו הוא מאומץ.
בסוף העונה הראשונה, קאיטו מגלה שקרוב המשפחה האמיתי היחידי שלו הוא אחיו התאום, המדריך גאיטו.
הם הופרדו בלידתם על ידי אקווה רג'ינה על מנת שלא יאחדו כוחות ויחזירו את שבט הפנטאראסה לים.
מר מיטצוקי היה נגן פסנתר נלהב.
יום אחד בצעירותו הוא הגיע להופעה של אביו של קאיטו דומוטו.
אחרי ההופעה, מיטצוקי חשב שאין לו כל סיכוי להיות נגן פסנתר מפורסם מכיוון שחשב שאין ביכולתו ליצור מנגינה נפלאה כמו המנגינה של אביו של קאיטו.
בעקבות זאת, טארו יוצא למסע בתקווה למצוא השראה לנגינות שלו, ומגיע לאוקיינוס ההודי.
שם הוא פוגש בשרה, נסיכת בת הים בעלת הפנינה הכתומה של האוקיינוס ההודי.
מדי ערב, מיטצוקי היה מנגן לשרה מנגינות, בתמורה, היא שרה לו שירים.
טארו ושרה מתאהבים ונשבעים זה לזה שלא יעזבו אחד את השנייה ואחת את השני לעולם.
מתי שטארו מבין ששרה, בגלל היותה נסיכת בת הים של האוקיינוס ההודי, לא יכולה לעזוב את האוקיינוס עבורו, הוא חוזר בו משבועתו ושובר את ליבה של שרה.
בעקבות שברון ליבה, שערה של שרה נהפך לשחור וכך גם ליבה.
היא חוברת למדריך וחיה עימו בארמון שלו, ומשמשת כיועצת שלו, תומכת שלו, ואהובתו היחידה.
קאיטו עזב להוואי כדי לגלות את עצמו מחדש לאחר שגילה שאומץ על ידי הוריו.
סיירה המחליפה של שרה בתור נסיכת בת הים של האוקיינוס ההודי מופיעה בחלומות של לוצ'יה ואומרת לה שבשביל שהיא תיוולד מחדש נשמתה והלב שלה צריכים להתחבר.
אבל יש בעיה - יצור קדום ששמו מיקל חטף את ליבה של סיירה וכעת על נסיכות בנות הים להביס את מיקל ולהשיב לחיים את סיירה.
קאיטו איבד את זיכרונו בתאונת גלישה בהוואי וחוזר הביתה בשביל לנסות להחזיר אליו את הזיכרון אבל הוא לא חוזר לבד.
הוא חוזר עם מיקארו וליכט (מיקארו אהובתו החדשה של קאיטו, משום שאינו מודע לקיומה של לוצ'יה) וליכט אחיה הגדול.
לוצ'יה נשברת כשהיא מגלה מה קרה ומי זאת מיקארו, אך היא לא מוכנה לוותר.
לוצ'יה לא מספרת לקאיטו מה קרה ביניהם כיוון שהיא רוצה לעזור לסיירה ושהוא יזכר לבד.
קאיטו שכמובן מגיע ופוגש את לוצ'יה מרגיש אליה רגשות שהוא לא מסוגל להסביר ומבלה איתה ועם חברותיה הרבה יותר כדי לנסות להיזכר דבר שגורם למיקארו לקנא מאוד.
מיקארו חולה מאוד ובמיוחד אחרי סערות הרגשות שהיא עוברת בגלל קאיטו, מצבה יציב ומחמיר, יציב אך לאחר מכן שב להיות מחמיר ובעקבות זאת קאיטו מרגיש אשם ונישאר איתה מה שפוגע מאוד בלוצ'יה.
באותו הזמן בנות הים נלחמות בעוזרות של מיקל וסיירה מגלה שמיקל סובל כי הוא נשאר כאן לבדו והוא חושב שמטרתו היא לנקות את העולם מבני האדם שרק פגעו בו.
בגלל שנסיכות בנות הים נלחמות כדי להגן על בני האדם, הוא נלחם בהם גם כן.
לוצ'יה האנון ורינה מקבלות שירים חדשים וגם סיירה שרה למיקל כדי שלא ירגיש לבד, אך דבר זה לא עובד.
ליכט מתחיל להתאהב בלוצ'יה בעוד היא רק רוצה שקאיטו יזכר בה והאנון ורינה מתחילות לחשוב שהיא כבר לא מסוגלת לחכות לקאיטו יותר.
הפרקים מתקדמים, מיקארו נעלמה ואנחנו מגלים שהיא ומיקל התחברו מכיוון ששניהם נשמות בודדות בעולם.
קאיטו נזכר בהכל בעקבות מתקפה של מיקל ואנו מגלים שהוא זה שחסם לעצמו את הזיכרונות מלכתחילה כדי שמיקל לא יגלה על בנות הים והוא ולוצ'יה חוזרים זה לזה.
המפגש לא נמשך זמן רב כיוון שהקרב הגדול נגד מיקל מגיע וקאיטו אומר ללוצ'יה שלא יוכל להילחם במיקל בגלל שמיקארו גם נמצאת שם.
לוצ'יה אומרת לו שהיא מבינה אותו אבל נפרדת ממנו בכל זאת, מה ששובר את ליבה.
הבנות מבינות את הטעות והן כולן שרות את השיר של לוצ'יה "אני בחיפוש".
באותו זמן, ליכט וקאיטו מגלים שליכט גם הוא שייך לשבט הפנטראסה ומגיעים כדי לעזור לנסיכות בנות הים.
"העתיקים" מתגלים למיקל וקוראים לו לבוא אליהם כי משימתו בעולם נגמרה ועכשיו נסיכות בנות הים יגנו על העולם.
סיירה נולדת מחדש ומקבלת את הפנינה שלה מלוצ'יה ומיקארו נולדת מחדש וליכט מטפל בה.
לבסוף,ניקולה עורכת מסיבה לכבוד חזרת השלום לים והבנות שרות וגם אחיות היופי השחור ופיות המים הרעות גם המדריך עם עצת אהבה לרינה וכך חוזר השלום לים.
האנימה נאמנה ברובה לכרכי המאנגה.
אך ישנו פרק בכרך האחרון שלא המשיך לאנימה ובו לוצ'יה חולה כשקאיטו לצדה.
לוצ'יה, שלא מתעוררת ולא בהכרה חווה חזיונות של הרגע שבו הצילה את קאיטו ונתנה לו את הפנינה שלה.
אקווה רג'ינה מופיעה מולה ושואלת אותה האם היא בטוחה במעשה שלה, לתת את הפנינה שלה בכדי להציל את החיים של מישהו אחר, לוצ'יה משיבה בחיוב.
לוצ'יה לבסוף מצליחה לנצח את מחלתה ומתעוררת עם קאיטו לצדה כשהיא אקווה רג'ינה החדשה.
ב-30 ביוני 2021, יוצרת המאנגה, פינק האנמורי, הודיעה ברשת החברתית כי ב-3 באוגוסט 2021 תצא מאנגת המשך לבנות הים פיצ'י פיצ'י פיץ' אשר תעסוק בבת של לוצ'יה נאנאמי.
הלוא היא נסיכת האוקיינוס השקט עם הפנינה הוורודה החדשה.
רוקיה נאנאמי - נערה בת 17 הגיבורה הראשית של המנגה בתם של לוצ'יה וקאיטו ,נסיכת הפנינה הוורודה
ריוסי קורוסונה - נער שמתאהב ברוקיה, חברו הטוב של שירהמה
סנגו - חברתה הטובה של רוקיה ,בת ים
לורן - הנבל של המנגה ,אשר רוצה להיות המלך של הים העמוק
לוצ'יה נאנאמי - הגיבורה של המנגה תמיד חברתן הטובה ביותר של האנון ורינה ,אשתו של קאיטו ואמה של רוקיה, אלת הים האגדית.
האנון אושו - בעלת הפנינה הכחולה, חברתן הטובה של לוצ'יה ורינה.
רינה טוין - בעלת הפנינה הירוקה, חברתן הטובה של לוצ'יה והאנון
קאיטו דומוטו - אביה של רוקיה ובעלה של לוצ'יה.
קארן - בעלת הפנינה הסגולה, אחותה של נואל
נואל - אחותה של קארן,בעלת הפנינה התכולה
קוקו - בעלת הפנינה הצהובה.
סיירה - נסיכת בת הים של האוקיינוס ההודי בעלת הפנינה הכתומה ,אשר נהפכה לרעה.
אזורו - מופיעה גם במנגה זו ,הייתה המשרתת של גאיטו
מומו - דולפינה וורודה אשר באה מהממלכה של לוצ'יה.
היפו - השומר של לוצ'יה
הבדלים בין הגרסה המקורית לגרסה העברית
למרות שהגרסה העברית היא יחסית נאמנה לגרסה היפנית המקורית, עדיין ישנם מספר הבדלים בין הגרסאות:
בגרסה היפנית האנון היא בעלת הפנינה התכולה ונואל היא בעלת הפנינה הכחולה.
אך בגרסה הישראלית (ובגרסאות רבות ברחבי העולם) נואל היא בעלת הפנינה התכולה ואילו האנון היא בעלת הפנינה הכחולה.
עקב טעויות בתרגום השם של גאידו (שנקרא במנגה גאקוטו) שמו שונה ל"המדריך".
בגרסה העברית המאהבות האפלות מכונות פיות רעות למרות שרק ארירו היא באמת פיה רעה.
בגרסה היפנית 'אריל' היא אחת משני פיצולי האישיות של 'ארירו'.
אך בגרסה העברית השם 'אריל' שימש כשם האמיתי של ארירו ושל שאר הפיצולים שלה.
ואילו פיצולי האישיות שונו למצבי רוח על מנת להימנע מנגיעה בנושא של הפרעות נפשיות.
שמה של אלאלה תורגם בטעות כארארה.
שמו של ראיטו תורגם בטעות כליכט.
השם של הדמות רנפה שונה בגרסה הישראלית ללנהואה, שזהו שמה של רנפה במנגה.
שמו של ליידי באט שונה ל'עטלפית'.
המגדר של ליידי באט שונה בגרסה העברית.
בעוד הוא גבר קרוס דרסר במנגה ובאנימה המקורית, בגרסה העברית מגדרו שונה לנקבה.
דבר שהופך את הדמות ללסבית עקב המשיכה המינית לבנות.
בעוד במנגה ובגרסה היפנית מוזכר ששבט הפאנטרסה הביאו למותה של אלת המים אקווה רג'ינה, בגרסה העברית נמנעו מלהזכיר את המוות שלה אלא רק שהיא נהפכה לרוח.
דבר שהופך את חזרתה לחיים כלא מובנת.
פחות תשומת לב ניתנה לניסיונותיה של קארן למצוא את טירתו של גאידו בגרסה העברית.
דבר שהופך את הסיפור שלה לפחות רלוונטי לעלילה.
למרות ששמה של סיירה נהגה Seira, בגרסה העברית הוא נהגה כ-SIERRA.
בפרק השישי בסדרה נמחקה סצנה במהלכה קאיטו מנשק את לוצ'יה בניגוד לרצונה דבר שגורם לה לכעוס עליו ויוצר ביניהם ריב.
מחיקת סצנה זו השאירה בלבול רב לגבי הצופים שלא הבינו את הסיבה שלוצ'יה כועסת על קאיטו.
קורה-צ'אן, מדוזת המחמד של האנון היא נקבה בגרסה היפנית, אך בפרקים הראשונים של הגרסה העברית היא מיוחסת כזכר.
טעות זו תוקנה לאחר כמה פרקים.
פרק 23 של העונה הראשונה מעולם לא שודר בישראל.
ערוץ הילדים בחרו שלצנזר את הפרק מכיוון שבמהלכו לוצ'יה נוטלת גלולת קסם שגורמת לה לשינויים במצב הרוח ויוצרת תחושה שהיא משתכרת.
דבר שגורם לה להתנהג כלפי קאיטו (שחלה בשפעת) בצורה מינית מהרגיל ובסופו של דבר היא מנשקת אותו תחת השפעת הגלולה.
סיבות נוספות לצנזור הפרק הן סצנה שקיאטו מופיע בעירום חלקי וסצנות שבמהלכן מאריה וארירו נפצעות.
הסצנה הסופית של העונה הראשונה במהלכה קאיטו רואה את לוצ'יה משתנה מבת ים לבת אדם והנשיקה ביניהם נמחקה מהגרסה העברית.
אך בצורה מוזרה היא כן דובבה ואת הטקסט של הסצנה ניתן לשמוע במהלך הקרנת קליפ הסיום הרגיל של הסדרה.
צנזור הסצנה מעולם לא הוסבר.
שיר הפתיחה השני וכך גם שיר הסיום השני מעולם לא שודרו בגרסה העברית של הסדרה.
קיימים ארבעה קליפי פתיחה שונים בגרסה היפנית.
שניים לעונה הראשונה, אחד לעונה השנייה והשלישי לפרק סיום הסדרה.
אך בגרסה העברית שודר רק קליפ הפתיחה הרביעי (עם השמעת הפתיח הראשון במהלך העונה הראשונה) שלמעשה מציג את אירועי הפרק הלפני אחרון של הסדרה (כך הקהל הישראלי גילה את סוף הסדרה עוד כאשר שודר הפרק הראשון).
למרות ששיר הסיום הראשון ושיר הסיום השלישי תורגמו לעברית, הקליפים שלהם מעולם לא שודרו.
במקומם נראה לקט שונה של מספר קטעים אקראיים מהעונה הראשונה (ובאופן מוזר כמה קטעים מהפתיח הראשון של הסדרה).
בגרסה היפנית נאמר שמאריה היא זו שאחראית לחטיפתה של קוקו.
אך בגרסה העברית מוזכר שיורי היא היחידה מהמאהבות האפלות שחטפה בת ים.
בסוף העונה הראשונה הטירה של גאידו מתמוטטת ושוקעת למצולות הים.
שרה מחליטה שמקומה אינו עם שאר בנות הים (בשל חטאיה) ולכן מחליטה לחזור לגאידו.
במנגה ובגרסה היפנית מוזכר שהשניים מתו כאשר הריסות הטירה מחצו אותם.
אך כל אזכור למוות שלהם בגרסה העברית נמחק וכך נוצר הרושם שהם פשוט נמצאים בטירה, בריאים ושלמים.
בגרסה היפנית נראה שיש לגאידו מעין משיכה הומוסקסואלית כלפי קאיטו (למרות היותם אחים).
סצנות המרמזות על משיכה זו נמחקו מהגרסה העברית.
בגרסה היפנית גם השם של מיקל הוא מיקארו אך בגרסה העברית כנראה בשל טעות בתרגום שונה השם למיקל.
על אף שבעברית השם נכתב אותו דבר כמו השם של אחותו של ליכט מיקארו אמאגי השם נהגה כ-Mikeru ולא כ-Mikaru
בנות הזהב הייתה קומדיית מצבים אמריקאית ששודרה ברשת NBC בשנים 1985–1992, ועסקה בחייהן של ארבע נשים מבוגרות שחולקות בית במיאמי.
הסדרה זכתה בשני פרסי אמי ובשלושה פרסי גלובוס הזהב.
כל ארבע כוכבות הסדרה זכו בפרס אמי ובמספר מועמדויות לפרס על תפקידן.
בישראל שודרה הסדרה במסגרת שידורי הטלוויזיה החינוכית.
כיום היא משודרת בערוץ הקומדיות הקלאסיות.
בתחילת הסדרה, שלוש נשים מבוגרות חולקות בית במיאמי.
בעלת הבית היא האלמנה בלאנש דברו (רו מקלנהן), ואליה הצטרפו רוז ניילנד (בטי וייט) האלמנה ודורותי זבורנק (ביאטריס ארתור) הגרושה, שנענו למודעת "חדר להשכרה" שבלאנש פרסמה על לוח המודעות במכולת השכונתית.
בפרק הפיילוט גר עמן גם טבח הומוסקסואל בשם קוקו, אך דמותו קוצצה ולא הופיעה בהמשך הסדרה.
אל שלוש הנשים מצטרפת גם סופיה פטרילו (אסטל גטי), אמה של דורותי, לאחר שבית האבות שבו התגוררה נשרף.
אסטל גטי הייתה צעירה יותר גם מביאטריס ארתור (ב-14 חודשים) וגם מבטי וייט (ב-18 חודשים), אף על פי שגילמה את אמה המבוגרת של דמותה של ארתור.
גטי צוידה במשקפיים עבים ובפאה של שיער לבן כדי שתיראה מבוגרת יותר.
רו מקלנהן הייתה צעירה יותר בכמעט 12 שנים משאר חברותיה לסדרה.
במקור, מקלנהן לוהקה לתפקיד של רוז ווייט לוהקה לתפקיד של בלאנש, אולם שתיהן חשו שהדמויות אליהן לוהקו היו דומות מדי לדמויות שגילמו בעבר, ובניסיון להימנע מטייפקאסט ביקשו להחליף ביניהן את התפקידים.
דורותי גדלה בברוקלין, ניו יורק, עם אמה סופיה ואביה סלבטור, והיו לה אח ואחות צעירים ממנה.
אמה כינתה אותה בשם החיבה "פוסיקאט".
אחיה פיל, שלא נראה בסדרה, היה קרוס-דרסר, ובאחד מפרקי הסדרה הוא נפטר מהתקף לב.
אחותה גלוריה, שהתחתנה עם איש עשיר, הופיעה בשני פרקים אך גולמה על ידי שתי שחקניות שונות.
לאחר שעברה לגור במיאמי המשיכה דורותי לעבוד כמורה מחליפה.
מספר שבועות אחרי נשף הסיום של בית הספר התיכון, סטנלי זבורנק הכניס את דורותי להריון ונשא אותה לאישה.
סטן ודורותי היו נשואים במשך 38 שנים, במהלכן סטן בגד בה מספר פעמים, עד שלבסוף עזב אותה לטובת דיילת צעירה בשם כריסי, איתה התחתן ועבר לגור במאווי.
לדורותי וסטן היו שני ילדים, קייט ומייקל, ונכד אחד בשם דני.
אף על פי שסטן ודורותי היו גרושים, סטן הופיע מספר פעמים בסדרה (בגילומו של הרב אדלמן), בדרך כלל כשפנה לדורותי כאשר משהו השתבש בחייו.
באחת העונות המתקדמות הם החלו לצאת שוב, ואף תכננו להתחתן בשנית, אולם דורותי ביטלה את החתונה לאחר שסטן ביקש ממנה לחתום על הסכם טרום נישואים (בתקופה זו הוא כבר הפך לאיש עסקים מצליח ואמיד).
בפרק הסיום של הסדרה, דורותי נישאה לדוד של בלאנש, לוקאס הולינגסוורת' (אותו גילם לזלי נילסן).
סטן הצטער על כך שהיא ממשיכה בחייה בלעדיו, אך נתן לה את ברכתו.
בלאנש, רוז וסופיה קיבלו בעצב את עזיבתה של דורותי, אך היא הבטיחה להן שתבוא לבקר לעיתים קרובות, ושלא משנה מה יקרה הן תמיד תישארנה המשפחה שלה.
רוז גדלה בעיירה הקטנה (והדמיונית) סנט אולף במינסוטה, שהורכבה מקהילה של סקנדינבים-אמריקאים.
היא אהבה לספר סיפורים על שנות ילדותה בעיירה.
רוז הייתה הצנועה והמנומסת מבין הבנות, ואף הייתה ידועה בנאיביות שלה, אך עם זאת הייתה תחרותית מאוד.
את השנים הראשונות של חייה העבירה בבית יתומים בסנט אולף.
במשך שנים הייתה משוכנעת שבוב הופ היה אביה הביולוגי.
לקראת סוף הסדרה גילתה, עם זאת, שהיא נולדה לנזיר (בגילומו של דון אמיצ'י) ולמאהבת שלו, אינגריד, שנפטרה בזמן הלידה.
בגיל צעיר אומצה על ידי משפחת לינדסטרום, והייתה אחת מ-9 אחים ואחיות.
אביה המאמץ גאנתר נפטר לפני תחילת הסדרה, ואמה המאמצת אלמה, שהופיעה באחד מפרקי הסדרה, נפטרה במהלך הסדרה.
שתיים מאחיותיה, לילי העיוורת והולי המוזיקאית, ביקרו אותה במיאמי במהלך הסדרה.
לרוז היו חמישה ילדים: שלוש בנות (קירסטן, ברידג'ט וג'ינלה) ושני בנים (אדם וצ'ארלי ג'וניור).
קירסטן וברידג'ט ביקרו את אמן במיאמי במספר הזדמנויות, בעוד ששאר הילדים הוזכרו, אך מעולם לא נראו בסדרה.
לרוז היו מספר נכדים, ביניהם שתי הנכדות צ'ארלי, שהופיעה באחד מפרקי הסדרה, וצ'ארלין, שביקרה את סבתה באחד מפרקי סדרת הבת "ארמון הזהב".
לאחר מותו של בעלה צ'ארלי ב-1970, רוז המשיכה לגור לבד בסנט אולף מספר שנים נוספות, ואז עברה למיאמי ומצאה עבודה כיועצת אבל.
במהלך הסדרה הפנסיה של צ'ארלי נפסקה, רוז אולצה לחפש עבודה רווחית יותר ומצאה עבודה כעוזרת לכתב צרכנות בתחנת טלוויזיה מקומית.
במקביל, היא גם התנדבה בבית החולים המקומי.